
BEREMO V GOZDNIH KNJIŽNICAH

BEREMO SKUPAJ OB SVETOVNEM DNEVU TURIZMA 2026

Tradicionalna akcija spodbujanja branja vseh generacij v gozdnem prostoru, ki nam ponuja odmik od vrveža vsakdana.

Tema 2026: Gozdne knjižnice za digitalni odklop in zeleni priklop

Turistična zveza Slovenije je eden od promotorjev branja ter vzpodbuja urejanje gozdnih knjižnic in knjigobežnic, ki lahko s svojo ponudbo gosta nagovorijo k razmišljanju, ga izobražujejo in tudi promovirajo slovensko turistično ponudbo. Zato skupaj z Zavodom z gozdove Slovenije, Gozdarsko knjižnico Gozdarskega inštituta Slovenije ter Andragoškim centrom Slovenije tudi letos ob svetovnem dnevu turizma spodbuja k branju v gozdnih knjižnicah in organizira osrednji dogodek. S tem se vključuje v Nacionalni mesec skupnega branja 2026, v katerem je letošnja osrednja tema Branje je veselje – in kam drugam po veselje kot v gozd?

Organizirajte svoj dogodek

Vabimo društva, knjižnice, šole, vrtce, družine, podjetja in druge skupine, da se v dneh od 23. do 30. septembra 2026 zberejo ob gozdni knjižnici ali v bližjem gozdu in organizirajo z branjem povezan dogodek. To je lahko javno branje literature v gozdu, pripovedovalski večer, predstavitev knjige, pravljice za otroke, postavitev gozdne knjižnice in podobno.

Izvedbo dogodka vpišite in priložite foto dokumentacijo na posebni spletni strani https://nmsb.pismen.si/dogodki/prijavi/ 

Udeležite se osrednjega dogodka

Osrednji dogodek letošnje akcije z okroglo mizo in branjem v gozdni učilnici bo na Gozdarskem inštitutu Slovenije v ponedeljek, 28. septembra 2026, ob 10. uri. 






Program:
10.00 Otvoritev dogodka 
· direktorica GIS, dr. Nike Krajnc 
· predsednik TZS, Dominik S. Černjak
· direktor ZGS, Franc Pogačnik
· direktorica ACS, dr. Nataša Potočnik


10.30 Okrogla miza: Razvoj točk branja v gozdu
Moderira Alenka Štrukelj (ACS)
Sogovorniki:
· Nina Kožar – Nastanek spletnega zemljevida Knjigobežnice in njegov nadaljnji razvoj
· predstavnik ZGS - Vpliv knjigobežnic na gozdni prostor – gozdni turizem 
· Dominik S. Černjak, TZS - Usmerjanje obiskovalcev v gozd in do gozdnih knjižnic
· predstavniki drugih bralnih iniciativ


[image: Smreka bukev lipa križ - Spletna knjigarna Buča]12.00 Branje v Gozdni učilnici: Borut Golob
Branje in pogovor s pisateljem Borutom Golobom, avtorjem knjige Smreka bukev lipa križ. Knjiga, ki je gozdarje navdušila in ponovno odprla večno vprašanje - katera žaga je boljša, “štilerca” (Stihl) ali Husqvarna.


Opomba: V primeru dežja bo dogodek v notranjih prostorih Gozdarskega inštituta Slovenije.


Odprite knjigo, odprite vrata v gozd.
Pridružite se nam v razširjanju veselja ob branju v gozdnih knjižnicah - digitalno ali analogno!

Kontakt: Turistična zveza Slovenije, tel.: 01 43 41 670, info@turisticna-zveza.si 

